b'\n_START_ARTICLE_\n\xc4\x90uro Pucar\n_START_SECTION_\n\xc5\xbdivljenjepis\n_START_PARAGRAPH_\nLeta 1920 je postal \xc4\x8dlan SKOJ in leta 1922 \xc4\x8dlan KPJ; zaradi revolucionarnega delovanja je ve\xc4\x8dkrat bil zaprt._NEWLINE_Leta 1941 je bil eden od organizatorjev NOVJ v Bosni in Hercegovini; med vojno je bil na razli\xc4\x8dnih partijsko-politi\xc4\x8dnih polo\xc5\xbeajih, od 1943 sekretar Pokrajinskega komiteja KPJ za Bosno in Hercegovino in s tem vodilni komunisti\xc4\x8dni politik iz Bosne in Hercegovine, kar je kot sekretar Centralnega komiteja KP/ZK BiH (od ustanovitve le-te 1948) ostal vse do leta 1965; obenem je bil tudi \xc4\x8dlan o\xc5\xbejega politi\xc4\x8dnega vodstva Jugoslavije (1948 kandidat za \xc4\x8dlana politbiroja CK KPJ, nato od 1952 \xc4\x8dlan Izvr\xc5\xa1nega komiteja (oz. od 1966 predsedstva) CK ZKJ. _NEWLINE_Po vojni je bil podpredsednik Ustavodajne skup\xc5\xa1\xc4\x8dine DFJ/FLRJ, minister za BiH, predsednik Prezidija Ljudske skup\xc5\xa1\xc4\x8dine BiH (1946-48), eden podpredsednikov Prezidija Ljudske skup\xc5\xa1\xc4\x8dine FLRJ (1946-1953), predsednik vlade LR BiH, oz. Izvr\xc5\xa1nega sveta (1948-53) in Ljudske skup\xc5\xa1\xc4\x8dine BiH (1953-63), nazadnje \xc4\x8dlan Sveta federacije._NEWLINE_Poleg drugih odlikovanj je dobil reda narodnega heroja in junaka socialisti\xc4\x8dnega dela.'